
   Nr. 87/11506/08.06.2022


R E F E R A T   D E   A P R O B A R E
privind aprobarea Devizului General actualizat după ajustarea prețului contractului exclusiv pentru restul rămas de executat pentru obiectivul de investiții „MODERNIZARE PUNCT TERMIC NR. 4 ȘI A REȚELELOR 
AFERENTE, ÎN MUNICIPIUL BRAD, 
JUDEȚUL HUNEDOARA”




	Devizul General este parte componentă a studiului de fezabilitate sau a documentației de avizare a lucrărilor de intervenție prin care se stabilește valoarea totală estimativă, exprimată în lei, a cheltuielilor necesare realizării obiectivului de investiții.
	 Conform prevederilor art. 10 alin. 4 lit. c din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, devizul general întocmit la faza de proiectare studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică, rezultând valoarea de finanțare a obiectivului de investiții, valoare care se aprobă prin hotărâre de consiliu.
	Prin adresa nr. 72/18.04.2022, înregistrată la Primăria Municipiului Brad sub nr. 27890/02.05.2022,  S.C. GEVIS PROTEAM S.R.L. - executantul obiectivului de investiții „MODERNIZARE PUNCT TERMIC  NR. 4  ŞI  A REŢELELOR  AFERENTE ÎN MUNICIPIUL BRAD, JUDEŢUL HUNEDOARA", conform Contractului de lucrări nr. 27859/03.06.2020, a transmis autorității contractante o solicitare de ajustare a prețului contractului pentru restul rămas de executat la data intrării în vigoare a Ordonanței de Urgență a Guvernului nr. 47/2022. 
	Ajustarea se va realiza  la fiecare solicitare de plată, pe întreaga perioadă de derulare a contractului, exclusiv pentru restul rămas de executat  la data intrării în vigoare a acestei ordonanţe, până la finalizarea și recepționarea lucrărilor aferente obiectivelor/proiectelor de investiţii, potrivit prevederilor legale în vigoare la data efectuării recepției, pe baza situațiilor de lucrări însușite de executant, diriginte de șantier și autoritatea contractantă, ca urmare a unei solicitări justificate din partea contractantului.
	Valorile rămase de executat se ajustează conform formulei de calcul detaliată la art. 3 alin. 4 din Ordonanța de Urgență a Guvernului nr. 47/2022.
Menționez că, după finalizarea  procedurilor de achiziție publică pentru obiectivul de investiții  „MODERNIZARE PUNCT TERMIC  NR. 4  ŞI  A REŢELELOR AFERENTE ÎN MUNICIPIUL BRAD, JUDEŢUL HUNEDOARA”, valoarea totală a Devizului general este de 1.690.918 lei cu TVA, respectiv 1.422.753 lei fără TVA din care C+M 1.228.841 lei cu TVA, respectiv 1.032.640 lei fără TVA. 
 La data intrării în vigoare a Ordonanței de Urgență a Guvernului nr. 47/2022, datele referitoare la contractul de lucrări mai sus amintit erau următoarele:
	- valoarea contractată - 1.254.309,65 lei fără TVA, respectiv 1.492.628 lei cu TVA; 
[bookmark: _Hlk104888122]	- valoarea lucrărilor executate cumulat până la data de 15.04.2022 - 1.192.570 lei fără TVA, respectiv 1.419.158,30 lei cu TVA;
[bookmark: _Hlk104888497]	- restul rămas de executat la data de 15.04.2022 - 61.739,65 lei fără TVA, respectiv  73.470,18 lei cu TVA;
	Prin aplicarea formulei de calcul prevăzută de Ordonanța de Urgență a Guvernului nr. 47/2022, restul rămas de executat ajustat are valoarea de 76.076,06 lei fără TVA, respectiv 90.530,51 lei cu TVA.
	Astfel, valoarea totală a Devizului General actualizat după ajustarea prețului contractului exclusiv pentru restul rămas de executat pentru obiectivul de investiții „MODERNIZARE PUNCT TERMIC NR. 4 ȘI A REȚELELOR AFERENTE, ÎN MUNICIPIUL BRAD, JUDEȚUL HUNEDOARA” este de 1.708.987 lei cu TVA, respectiv 1.437.962 lei fără TVA, din care C+M 1.245.729 lei cu TVA, respectiv 1.046.831 lei fără TVA. 
	În contextul celor de mai sus am inițiat prezentul proiect de hotărâre și-l supun plenului Consiliului Local spre dezbatere în forma aprobată.
	Invoc în susţinerea propunerii mele prevederile  art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare.

